**J e l e n t é s  
Salföld Község Önkormányzata Képviselő-testületének  
2019. május 13-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról**

**Előterjesztő: Fábián Gusztáv polgármester**

Tisztelt Képviselő-testület!

A Képviselő-testület lejárt határidejű határozatainak végrehajtásáról az alábbiakban számolok be:

**33/2019. (IV. 15.) HATÁROZATA**

***közrendvédelmi beszámoló elfogadásáról***

Salföld Község Önkormányzata Képviselő-testülete a 2018. évre vonatkozó közrendvédelmi beszámolót elfogadja.

**Rendőrség értesítése folyamatban**

**34/2019. (IV. 15.) HATÁROZATA**

***a településkép védelméről szóló 20/2017. (XII.22.) önkormányzati rendelettel kapcsolatos törvényességi felhívásról***

Salföld Község Önkormányzata Képviselő-testülete a Veszprém Megyei Kormányhivatal VE/53/954/2019. számú törvényességi felhívásával egyetért, az abban leírtakat elfogadja, gondoskodik a felhívásban közölt jogszabálysértések megszüntetéséről a településkép védelméről szóló 20/2017. (XII. 22.) önkormányzati rendelete, valamint Településképi Arculati Kézikönyv felülvizsgálatával illetve módosításával.

Felelős: Fábián Gusztáv polgármester

Határidő: 2019. május 29.

**Kormányhivatal döntésről értesítve**

**35/2019. (IV. 15.) HATÁROZATA**

***falugondnoki beszámoló elfogadásáról***

Salföld Község Önkormányzata Képviselő-testülete a falugondnok 2018. évi tevékenységéről készült beszámolót elfogadja.

**intézkedést nem igényel**

**36/2019. (IV. 15.) HATÁROZATA**

***támogatási kérelem elbírálásáról***

Salföld Község Önkormányzata Képviselő-testülete a Rákóczi Szövetség (Székhely: 1027 Budapest, Szász Károly u. 1.) támogatási kérelmét elutasítja.

Felhívja a polgármestert, hogy az Egyesületet a döntésről értesítse.

Felelős: Fábián Gusztáv polgármester

Határidő: azonnal.

**Kérelmező értesítése folyamatban**

**37/2019. (IV. 15.) HATÁROZATA**

***A gyermekjóléti és gyermekvédelmi feladatok ellátásáról szóló***

***2018. évre vonatkozó átfogó értékelés elfogadásáról***

Salföld Község Önkormányzat Képviselő-testülete a gyermekjóléti és gyermekvédelmi feladatok ellátásáról szóló 2018. évre vonatkozó értékelést elfogadja.

Utasítja az alpolgármestert, hogy az értékelést küldje meg a Veszprém Megyei Kormányhivatal részére.

Felelős: Fábián Gusztáv, polgármester

Határidő: 2019. június 15.

**Kormányhivatal értesítése folyamatban**

**38/2019. (IV. 15.) HATÁROZATA**

***Háziorvosi asszisztens kinevezéséről***

Salföld Község Önkormányzata Képviselő-testülete hozzájárulását adja, hogy Horváth Zsuzsanna (8300 Tapolca, Fő utca 2.) a Kővágóörs – Kékkút – Salföld háziorvosi körzetben, a háziorvosi asszisztensi feladatok ellátására, 3 hónap próbaidő megjelölésével, határozatlan időre, 2019. július 1. napjától kinevezésre kerüljön.

A kinevezésről Kővágóörs Község Önkormányzata dönt.

A Képviselő-testület Horváth Zsuzsanna illetményét 215.000,- Ft-ban a következők szerint javasolja megállapítani:

- fizetési osztályhoz fokozathoz tartozó garantált illetmény: 124.048 Ft

- garantált bérminimumra való kiegészítés: 70.952 Ft,

- szakdolgozó kiegészítő díjazása: 20.000 Ft.

Felkéri a polgármestert, hogy a döntésről Kővágóörs Község Polgármesterét értesítse.

Felelős: Fábián Gusztáv, polgármester

Határidő: azonnal.

**Kővágóörs Önkormányzata értesítve**

**39/2019. (IV. 15.) HATÁROZATA**

***Magyar Falu Program keretében orvosi rendelő felújítása  
 támogatásra pályázat benyújtásáról***

Salföld Község Önkormányzata Képviselő-testülete a Magyar Falu Program kihirdetéséről szóló 1669/2018. (XII.10.) Korm. határozat „orvosi rendelő, orvosi eszközök” alprogramja alapján az önkormányzatok tulajdonában lévő orvosi rendelő fejlesztésének támogatására pályázatot nyújt be.

A pályázat keretében az alábbi fejlesztést kívánja megvalósítani:

Salföld Község Önkormányzata tulajdonában lévő orvosi rendelő épület (hrsz 28) tetőszerkezetének felújítása.

A fejlesztés megvalósításához Salföld Község Önkormányzata 150.000 Ft önerőt biztosít költségvetésének tartaléka terhére.

A Képviselő testület felhatalmazza a polgármestert a pályázat benyújtására.

Felelős: Fábián Gusztáv, polgármester

Határidő: 2019. április 26.

**Pályázat benyújtásra került**

**40/2019. (IV. 15.) HATÁROZATA**

***A temetővel kapcsolatos díjak felülvizsgálatáról***

Salföld Község Önkormányzata Képviselő-testülete a köztemető rendjéről, használatának és igénybevételének szabályairól szóló 9/2014. (X.09.) önkormányzatirendeletében szabályozott, a temetővel kapcsolatosdíjakat felülvizsgálta, ami alapján megállapítja, hogy a díjakat az alábbiak szerint kívánja módosítani:

1. melléklet 1. pont az alábbiakkal egészül ki:

* egy sírhelybe egy koporsó és rátemetéssel egy urna helyezhető el, vagy egy urna és rátemetéssel egy urna helyezhető. Rátemetés esetén az urna elhelyezés díja: 10.000 Ft.

Felkéri a jegyzőt a szükséges véleményeztetési eljárás lefolytatására, valamint arra, hogy a rendelet módosításának tervezetét terjessze a Képviselő-testület elé.

Felelős: Tóthné Titz Éva jegyzőt helyettesítő aljegyző

Határidő: a következő tervezett testületi ülés.

**Rendelet tervezet véleményeztetése folyamatban**

**41/2019. (IV. 15.) HATÁROZATA**

***az Önkormányzat részvételével működő társulások 2018. évi***

***tevékenységéről szóló beszámoló elfogadásáról***

Salföld Község Önkormányzata Képviselő-testülete az önkormányzati társulások 2018. évi munkájáról készült beszámolót tudomásul veszi, és elfogadja.

**intézkedést nem igényel**

**Határozati javaslat:**

**SALFÖLD KÖZSÉG ÖNKORMÁNYZATA   
KÉPVISELŐ-TESTÜLETÉNEK**

**/2019. (V. 13.) HATÁROZATA**

**Jelentés elfogadásáról**

Salföld Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Fábián Gusztáv  
 polgármester  
Kővágóörs, 2019. május 8.